Only You (And You Alone)

«Only You (And You Alone)» (ofte forkortet til «Only You») er en amerikansk popsang, skrevet av Buck Ram.


== The Platters' versjoner ==
Den mest suksesfulle versjonen av «Only You» ble spilt inn av The Platters ved Tony Williams som hovedvokalist i 1955. The Platters hadde også spilt inn en versjon i 1954, på Federal Records, men den solgte dårlig. Gjeninnspillingen (Mercury 70633X45) ble en større hit, da den ble utgitt 3. juli 1955.
Den lå på Billboard Hot 100-listen i 30 uker og slo ut en rivaliserende coverersjon med en hvit gruppe kalt The Hilltoppers.
«The Great Pretender» (som til slutt passerte «Only You»s suksess) ble utgitt i Storbritannia og introduserte gruppa i Europa. «Only You» var B-siden. I spillefilmen «Rock Around the Clock» fremførte The Platters begge sangene.


== The Hilltoppers versjon ==
The Hilltoppers ga ut sin versjon av sangen på platemerket Dot Records i 1955. Den nådde nummer 8 på Billboard Hot 100 og nummer 3 i Storbritannia.


== Franck Pourcel-versjon ==
En instrumentalversjon av Franck Pourcel var en hitsingel i 1959, og solgte over 5 millioner eksemplarer. Pourcels versjon lå 16 uker på Billboard Hot 100, og nådde nr. 9, mens den nådde nr. 3 på Canadas CHUM Hit Parade, og nr. 18 på Billboards Hot R&B Sides.


== Ringo Starrs versjon ==
Ringo Starr spilte inn en coverversjon av sangen på sitt album Goodnight Vienna, etter forslag fra John Lennon. Lennon trakterer akustisk gitar og spilte inn en guidevokal, som ble beholdt av produsent Richard Perry. Harry Nilsson synger harmonivokal og opptrer med Starr i en fornøyelig musikkvideo, som ble filmet på toppen av Capitol Records-bygningen i Los Angeles. Lennons vokalversjon finnes på hans bokssett Anthology.
Sangen gikk opp til sjetteplass på de amerikanske hitlistene i uken som endte den 11. januar 1975.


== Notable versjoner ==
En versjon ble spilt inn i 1956 med den walisiskfødte sangeren Malcolm Vaughan
Den amerikanske vokalgruppa Deep River Boys featuring Harry Douglas med Arne Bendiksens orkester spilte inn sangen i Oslo 8. august 1956. Den ble utgitt på 78-platen His Master's Voice AL 6033.
En instrumental coverversjon med den franske orkesterlederen Franck Pourcel ble utgitt i 1959.
En versjon med Brenda Lee ble utgitt i 1963.
En versjon med Bobby Hatfield (fra The Righteous Brothers) ble utgitt i 1969.
Den norske sangeren Stein Ingebrigtsen spilte inn en svensk versjon med tittelen «Bara du». Han spilte også inn en tysk versjon med tittelen «So wie du». Den tyske teksten var skrevet av Ralph Maria Siegel.
Den amerikanske vokalgruppa The Stylistics spilte inn en coverversjon. Den ble utgitt på gruppas album Once Upon a Jukebox (1976).
Countrysangerne Norro Wilson, Reba McEntire, Travis Tritt samt Doug Stone. Deres coverversjoner ble utgitt i henholdsvis 1969, 1992, 1995 og 2006.
Den japanske sangeren Shikao Suga gjorde en coverversjon på sin single Hachigatsu na Serenade (2006)
Diana Ross gjorde en coverversjon. Den ble utgitt på hennes album I Love You (2007).
Nyligst kunne sangen høres i videospillet Batman: Arkham City, fremført av The Joker (med stemmen til Mark Hamill), under rulleteksten på slutten.


== Norsk versjon ==
Arve Sigvaldsen og Lars Mjøen (under psevdonymet Nye Reiulfs) har skrevet norske tekster. Sigvaldsens versjon bærer tittelen «Bare du», mens Nye Reiulfs versjon heter «Bare Gro» (Gro Harlem Brundtland).


=== Innspillinger ===


== I filmer og på TV (utvalg) ==
Den romantiske eventyrfilmen Scaramouche (1952) innbefattet ordene «Only you, and you alone». Det er ikke kjent hvorvidt det hadde innflytelse.
«Only You (And You Alone)» var med i lydsporene til filmene Siste natt med gjengen (American Graffitti, The Platters' innspilling), The Delinquents (The Platters' innspilling), Mr. Destiny samt Alvin og gjengen, hvor den ble fremført av Alvin and the Chipmunks.
Den var med i filmen Hot Shots! (1991), hvor Charlie Sheen spilte hovedrollen.
Sangen var også med i kultfilmen Saken er biff (1993, So I Married an Axe-Murderer), med Mike Myers i hovedrollen. Den ble delvis sunget på fransk av Nancy Travis i bryllupsseremoniscenen.
Den var den med i filmen Sgt. Bilko (1995), hvor Travis Tritt fremførte den på scenen. Sangen var også med på hans album Greatest Hits: From the Beginning (2005).
Lonestar spilte inn en coverversjon på lydsporet til filmen Where the Heart Is.


== Listeplasseringer ==


== Fotnoter og referanser ==